ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2024

# RAPORT DE SPECIALITATE

la proiectul de hotărâre privind închirierea unei suprafețe de teren proprietatea publică a

Municipiului Câmpulung Moldovenesc cu destinația de terasă

**INIŢIATOR PROIECT DE HOTÃRÂRE:**

#### Primar, Negură Mihăiță

La proiectul de hotărâre privind închirierea unei suprafețe de teren proprietatea publică a Municipiului Câmpulung Moldovenesc, cu destinația de terasă, aducem următoarele precizări:

Suprafața de teren care face obiectul prezentului proiect de hotărâre are 56 mp și este situată în str. Calea Transilvaniei 13-15.

Terenul face parte din intravilanul municipiului, aparținând domeniului public al Municipiului Câmpulung Moldovenesc. Acesta se identifică cadastral prin CF 43708 Câmpulung Moldovenesc.

Amplasamentul se învecinează pe o latură cu imobilul blocul de locuințe, cu spații comerciale la parter, spații proprietatea SC PRO TITIN SRL.

Situarea amplasamentului și configurația acestuia permit realizarea obiectivului propus și integrarea în funcțiunile existente. Construcțiile și amenajările destinate funcționării terasei vor avea caracter provizoriu, pe durata contractului de închiriere. Amplasamentul în studiu dispune de toate utilitățile: apă, canalizare, electricitate, gaze, telefonie, salubrizare, iluminat public. Autorizarea și realizarea investițiilor sunt în sarcina chiriașului.

Prin închirierea imobilului se evită degradarea bunului prin neutilizare, transformarea suprafeței în spații de depozitare și utilizarea ei în mod abuziv.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Închirierea imobilelor disponibile constituie o sursă permanentă și sigură de venituri pentru bugetul local.

Mențiune: în ședința din luna ianuarie 2024 Consiliul Local a avizat favorabil propunerea de închiriere și derularea tuturor procedurilor pentru realizarea obiectivului.

Notă: Suprafața de teren, de 56 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |  |
| --- | --- | --- |
| **Director executiv adjunct,**  Istrate Luminița | **Șef serviciu patrimoniu,**  Niță Luminița | **Compartiment administrare domeniul public și privat,**  Nuțescu Elvira |